VS001577
Datum: 1987-10-24T01:00:00.000+01:00
datum_sodbe_i_stopnje: 2005-05-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost
skupina: poškodbe kolena in goleni in njihove posledice
fischer: srednje hudi primeri
odskodnina: 2.100.000,00 SIT
opombe: II Ips 425/2006. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Prometna nesreča.

## Poškodba

Zlom desne goleni.

## Telesne bolečine

1.500.000,00 SIT Sprva je trpel stalne hude telesne bolečine, ki so postopoma začele popuščati v intenzivnosti in prešle v stalne zmerne telesne bolečine. Oškodovanec je trajne bolečine trpel 118 dni, od tega 9 dni hude telesne bolečine. V tem času je za lajšanje bolečin potreboval analgetike. Nato je 146 dni je trpel neprestane lažje bolečine, ki so po tem času prešle v občasne bolečine. Te se še vedno pojavljajo pri večjih obremenitvah, hoji na daljše razdalje in po neravnem terenu.

#### Hospitalizacija

Hospitalizacija je trajala 9 dni.

#### Nevšečnosti med zdravljenjem

Dalj časa je bil vezan na posteljo in oskrbo druge osebe. Dalj časa je tudi moral nositi mavec in uporabljati opornico. Opravil je več pregledov, izpostavljen je bil ionizirajočemu sevanju. Med zdravljenjem je jemal zdravila z analgetičnim učinkom ter prejemal injekcije.

## Strah

600.000,00 SIT Ob samem škodnem dogodku je utrpel strah hude intenzitete, ki je trajal 10 dni, nato pričel popuščati in v zmerni intenziteti trajal še mesec dni, nakar je popolnoma popustil. Sekundarni strah lažje intenzitete je trajal približno 3 mesece.

## Zmanjšanje življenjske aktivnosti

Odmera denarne odškodnina za duševne bolečine zaradi zmanjšanja življenjske aktivnosti ni bila predmet revizijskega preizkusa, saj je že višje sodišče razveljavilo sodbo sodišča prve stopnje v delu, ki se nanaša na odmero denarne odškodnine za duševne bolečine zaradi zmanjšanja življenjske aktivnosti, in v tem delu zadevo vrnilo v novo sojenje.

## Skaženost

Zahtevek za priznanje odškodnine za duševne bolečine zaradi skaženosti je bil zavrnjen, saj je sodišče ugotovilo, da pri oškodovancu ne obstajajo patoanatomske ali funkcionalne okvare na desni spodnji okončini, ki bi jih lahko označili za skaženost. Ugotovilo je, da gre pri njem za kozmetični defekt, ki ga lahko skrije s primerno obutvijo in obleko.

---

ZOR člen 200, 203